stanford-oval/wikipedia huggingface dataset:
Command & Conquer: Red Alert 3
Juoni > Liittoutuneet

Liittoutuneiden kampanjassa Neuvostoliitto on miehittänyt Manner-Euroopan ja kenraali Krukovin laivasto lähestyy Englannin rannikkoa. Pelaaja torjuu Neuvostoliiton ilma- ja merivoimat Brightonissa, minkä jälkeen sotamarsalkka Bingham lähettää pelaajan vapauttamaan Manner-Euroopan Neuvostoliiton hallinnasta. Pelaaja pelastaa Euroopan maiden johtajat konferenssirakennuksesta Cannesissa Ranskassa ja tuhoaa Neuvostoliiton Euroopan-päämajan Heidelbergissä Saksassa. Neuvostoarmeija poistuu Euroopan maaperältä, mutta Nousevan auringon keisarikunnan valtavat kelluvat linnoitukset estävät laivaliikenteen Atlantilla. Presidentti Ackermanin vastalauseista huolimatta Bingham solmii aselevon pääsihteeri Cherdenkon kanssa. Pelaaja osallistuu neuvostoliittolaisten rinnalla sotatoimiin, joissa tuhotaan Japanin laivastotukikohta Gibraltarilla ja upotetaan kelluva linnoitus Pohjanmerellä. Antikommunistisista mielipiteistä tunnettu Ackerman päättää tuhota Moskovan jättimäisellä laserkanuunalla, joka on kätketty Mount Rushmoreen. Bingham lähettää pelaajan sammuttamaan laserkanuunan, koska Ackermanin toiminta vaarantaa liittoutuneiden ja Neuvostoliiton aselevon. Bingham antaa myös käskyn eliminoida Ackerman, koska presidentistä on tullut uhka maailmanrauhalle. Ackermanin kuoleman jälkeen liittoutuneet ja Neuvostoliitto suunnittelevat yllätyshyökkäyksen Tokion satamaan, kun yhtäkkiä Cherdenko ja Krukov purkavat aselevon ja pelaajan on yksin tuhottava Nousevan auringon keisarikunnan sodanjohdon infrastruktuuri. Japanin kukistuttua professori Zelinsky loikkaa liittoutuneiden puolelle ja kertoo Binghamille, että Cherdenkon valtaannousu ja Nousevan auringon keisarikunnan synty johtuivat neuvostoliittolaisten aikamatkasta. Zelinsky kertoo myös, että neuvostoliittolaiset suunnittelevat hyökkäystä liittoutuneiden kimppuun Kuubasta. Pelaaja estää neuvostoliittolaisten suunnitelman Havannassa, minkä jälkeen pelaaja lähetetään tuhoamaan Neuvostoliiton johto Leningradissa. Pelaaja kukistaa kenraali Krukovin ja tuhoaa Cherdenkon linnakkeen ennen kuin Cherdenko pakenee avaruussukkulalla Kuuhun. Cherdenko ja Krukov syväjäädytetään syytettynä sotarikoksista. Yhdysvaltain varapresidentistä tulee edesmenneen Ackermanin seuraaja, ja virkaanastujaispuheessa hän pyytää Neuvostoliittoa ja Japania omaksumaan kapitalismin ja konsumerismin.
Juoni > Nousevan auringon imperiumi

Nousevan auringon imperiumin kampanjassa keisari Yoshiro ja kruununprinssi Tatsu määräävät pelaajan johtamaan sotaretkeä Neuvostoliittoon. Japanilaiset tuhoavat neuvostoliittolaisten monumentteja Vorkutassa ja Stalingradissa, koska Yoshiron mielestä neuvostoarmeijan taistelutahto murretaan hävittämällä kansalliset muistomerkit. Pelaaja kukistaa Krukovin Odessassa Ukrainassa, minkä jälkeen Neuvostoliitto kukistuu ja Yoshiro lähettää uhkavaatimuksen liittoutuneiden johtajille. Tatsu kuitenkin kertoo keisarille, että liittoutuneiden laivasto suunnittelee yllätyshyökkäystä Havaijille. Pelaaja puolustaa Pearl Harborin laivastotukikohtaa ja kelluvaa linnoitusta Tyynellämerellä. Yoshiro lähettää pelaajan Santa Monicaan kaappaamaan liittoutuneiden radioasemat, jotta japanilaiset voisivat lähettää propagandaa maailmanlaajuisesti. Yoshiro ja Tatsu seuraavat Binghamin ja Zelinskyn keskustelua presidentti Ackermanin kautta, koska Ackerman on todellisuudessa japanilaisten rakentama robotti. Zelinsky kertoo, että Nousevan auringon keisarikunnan synty johtui neuvostoliittolaisten aikamatkasta. Yoshiro ymmärtää, että Japanin kansalla ei ole jumalallista kohtaloa, koska menneisyyttä ja tulevaisuutta on muokattu aikamatkustuksella. Hän "tappaa" Ackermanin katkaisemalla presidentin hallintapaneelin virtajohdon ja kruunaa Tatsun Shõgunaatin ylipäälliköksi. Liittoutuneet ja Neuvostoliitto tekevät yllätyshyökkäyksen Jokohaman satamassa, mutta pelaaja estää heidän suunnitelmansa tuhota Japanin tietoverkosto. Tatsu lähettää pelaajan Moskovaan, jossa hän hävittää kaupungin maan tasalle, eliminoi Cherdenkon ja Krukovin ja tuhoaa Zelinskyn aikakoneen. Neuvostoliitto on tuhottu, joten pelaajalle annetaan käsky tuhota liittoutuneiden päämaja Amsterdamissa Alankomaissa. Pelaaja kukistaa sotamarsalkka Binghamin, mutta Zelinsky tuo puna-armeijan viimeiset yksiköt ja hävittää kaupungin kokeellisella superaseella. Zelinsky sanoo rakentavansa aikakoneen, jolla hän estää Nousevan auringon keisarikunnan synnyn, mutta pelaaja eliminoi hänet ja Japani valloittaa maailman. Prinssi Tatsu ja keisari Yoshiro palkitsevat pelaajan Japanin ylimmäisen shōgunin arvonimellä.
Pelaaminen

Red Alert 2:n tapaan peli tulee sisältämään omaperäisiä yksiköitä ja rakennuksia, kuten haarniskoituja karhuja, taistelevia delfiineitä, teleportteja ja muotoaan muuttavia tankkeja. Uusia yksiköitä ja rakennuksia tulee kampanjassa sen edetessä saamaan lisää. Muutamassa viimeisimmässä Command & Conquer -sarjan pelissä ei ole ollut laivoja ja muita vedessä liikkuvia yksiköitä, mutta nämä tekevät paluun Red Alert 3:ssa. Pelaajia houkutellaan myös muutenkin käyttämään vesialueita hyväkseen, sillä veden päälle voi rakentaa rakennuksia (poikkeuksena kasarmi ja tankkitehdas) ja sieltä voi kerätä resursseja.
Pelin tarinamoodi on mahdollista pelata läpi yhteistyössä toisen pelaajan kanssa.
Pelaaminen > Armeijat

Kaikilla kolmella armeijalla on omat vahvuutensa tietyillä alueilla, mutta ne ovat silti suhteellisen tasavahvuisia kokonaisuudessaan.
Liittoutuneet
Liittoutuneiden sotajoukot suosivat vaihtoehtoisia taktiikoita, eivätkä käy suoraan hyökkäykseen. He suosivat pieniä, nopeita lentokoneita, joilla on hyvä tehdä nopeita iskuja vihollisten elementteihin. Liittoutuneiden teknologia on kehittynyttä ja niistä osa on kehitetty Future Tech-instituutissa Amsterdamissa.
Superaseet:
Chronosphere: Tämä voi liikuttaa pienen joukon kulkuvälineitä mihin tahansa silmänräpäyksessä. Jalkaväelle tämä on tappavaa.
Proton Collider: Ampuu hiukkasammuksia. Hiukkaset reagoivat kaikkeen aineelliseen siten, että ne törmäävät aineen protoneihin, hajottaen siten aineen ytimen. Tekee pahaa tuhoa.
Neuvostoliitto
Neuvostoliiton joukot suosivat suoria tekniikoita vaihtoehtoisten sijaan. Heidän maajoukkonsa ovat tehokkaita ja kestäviä, esim. suuri Apocalypse-tankki. Ilmajoukot eivät ole niin kehittyneitä, mutta valtava Kirov-ilmalaiva on erittäin kestävä ja tuhoisa alus kaikelle paitsi lentokoneille ja muille ilma-aluksille.
Superaseet:
Iron Curtain: Antaa rakennuksille ja kulkuvälineille suojaverhon, joka tekee niistä voittamattomia hetkeksi. Jalkaväelle tämä on tappavaa.
Vacuum Imploder: Ampuu maahan pureutuvan ohjuksen, joka imee itseensä valtavalla voimalla kaikkea mahdollista.
Nousevan Auringon Imperiumi
Nousevan Auringon Imperiumi luottaa itse kehittämäänsä nanoteknologiaan. He rakentavat rakennuksensa ns. nanoytimistä. Imperiumilla ei ole lentokenttää, mutta sitä se ei tarvitse, sillä monet heidän sotakoneistaan voivat toimia niin maalla kuin ilmassakin. Imperiumin laivasto on erittäin tehokas, mutta ilmapuolustus lähes olematonta, sillä vain yksi tykki ja kaksi yksikköä, yksi vedessä ja yksi maalla, ampuvat ilmaan. Imperiumilla on taas erittäin tehokkaat ja panssaroidut maavoimat, joilla voi helposti kääntää pelinkulun.
Superaseet:
Nanoswarm Hive: Luo alueelle kilven josta mikään ei pääse läpi.
Psionic Decimator: Kehittää valtavan aallon psionista energiaa, joka tuhoaa kaiken johon se ulottuu.
Näyttelijät

Command & Conquer -pelisarja on tunnettu elokuvamaisista välinäytöksistä, joita tähdittävät aidot näyttelijät tietokoneanimoitujen hahmojen sijasta. 20. elokuuta 2008 Electronic Arts julkaisi Red Alert 3:n virallisilla kotisivuilla uutisen, jossa esiteltiin pelin välinäytöksissä esiintyvät kaksitoista näyttelijää.
Näyttelijät > Rooliluettelo

| Näyttelijä | Hahmo |
| --- | --- |
Tim Curry: Pääsihteeri Anatoly Cherdenko
Andrew Divoff: Kenraali Nikolai Krukov
Peter Stormare: Professori Gregor Zelinsky
Ivana Miličević: Dasha Fedorovich
Gina Carano: Natasha Volkova
Vanessa Branch: Komentaja Zhana Agonskaya
Dimitri Diatchenko: Komentaja Oleg Vodnik
Gene Farber: Komentaja Nikolai Moskvin
J. K. Simmons: Presidentti Howard T. Ackerman
Jenny McCarthy: Tanya
Gemma Atkinson: Luutnantti Eva McKenna
Jonathan Pryce: Sotamarsalkka Robert Bingham
Randy Couture: Komentaja Warren Fuller
Autumn Reeser: Komentaja Lisette Hanley
Greg Ellis: Komentaja Giles Price
David Hasselhoff: Yhdysvaltain varapresidentti
Nathalie Baldwin: Uutisankkuri
George Takei: Keisari Yoshiro
Ron Yuan: Kruununprinssi Tatsu
Kelly Hu: Suki Toyama
Bruce Asato Locke: Shinzo Nagama
Jack J. Yang: Kenji Tenzai
Lydia Look: Naomi Shirada
Musiikki

Pelin musiikista vastaa joukko tuttuja säveltäjiä muun muassa Red Alertin tunnusmusiikin Hell Marchin tekijä Frank Klepacki, joka tekee peliin Hell Marchista uuden version. Muita säveltäjiä ovat Tim Wynn, James Hannigan ja Mikael Sandgren.
Aiheesta muualla

Red Alert 3:n viralliset kotisivut (englanniksi)
-pelisarja
| --- | --- |
Command & Conquer -pelit:   Tiberian Dawn The Covert Operations  Gold  Tiberian Sun Firestorm  Renegade  3: Tiberium Wars Kane's Wrath  4: Tiberian Twilight  Tiberium Alliances 
Red Alert -pelit:   Red Alert Counterstrike  Aftermath  Red Alert 2 Yuri's Revenge  Red Alert 3 Uprising  Red Alert (iOS) 
Generals -pelit:   Generals (Zero Hour)  Command & Conquer (2013) 
Muuta:   Command & Conquer -pelisarjan ryhmäkunnat  Command & Conquer Remastered Collection  Kane  Renegade X  Tiberium
Command & Conquer: Red Alert 2

| Command & Conquer: Red Alert 2 |
| --- | --- |

Kehittäjä:  Westwood Studios
Julkaisija:  EA Games
Jakelija:  Electronic Arts ja Steam
Suunnittelija:  Dustin Browder
Säveltäjä:  Frank Klepacki
Pelisarja:  Command & Conquer
Pelimoottori:  Raskaasti muokattu Tiberian Sun -moottori
Julkaistu:  NA 23. lokakuuta 2000 EU 27. lokakuuta 2000
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 12  USK 16 
Alusta:  Microsoft Windows
Jakelumuoto:  2x CD-ROM
Lisää peliartikkeleitaVideopelien teemasivulla
Infobox OK   : 
Command & Conquer: Red Alert 2 on reaaliaikainen strategiapeli Windows-käyttöjärjestelmälle, jonka julkaisi Westwood Studios vuonna 2000. Peli on jatkoa vuonna 1996 julkaistulle Red Alertille ja on toinen osa Command & Conquer: Red Alert -jatkumossa. Peli käytti edeltäjänsä tavoin isometristä grafiikkaa.
Liittoutuneet tuhoamassa neuvostojoukkojen tukikohtaa
Pelissä pelaaja on kenraali jonka tehtävä on johtaa joukkoja. Tarkoituksena on rakentaa tukikohta, sekä jalkaväkeä, tankkeja, ilma- sekä merivoimia ja tuhota näitä käyttäen vastustajan joukot. Pelissä voi rakentaa erilaisia puolustuslaitteita puolustamaan omaa tukikohtaa. Joukkoja varten täytyy hankkia rahaa louhimalla malmia siihen valmistetuilla kerääjillä. Pelissä on edeltäjiinsä verrattuna paljon absurdia ja mustaa huumoria.
Liittoumat

Pelissä on kaksi puolta: liittoutuneet ja sosialistiset neuvostojoukot. Liittoutuneet koostuvat viidestä eri maasta, joilla jokaisella on samanlaiset joukot lukuun ottamatta erikoisyksiköitä, joita jokaisella on yksi. Neuvostojoukot toimivat samalla periaatteella. Liittoutuneita ovat: Yhdysvallat, Ranska, Iso-Britannia, Korean tasavalta, ja Saksa. Neuvostojoukot koostuvat Venäjästä, Kuubasta, Libyasta ja Irakista.
Tarina

Red Alertissa Albert Einstein aiheuttaa vaihtoehtoisen aikajanan matkustamalla menneisyyteen ja eliminoimalla Adolf Hitlerin halutessaan estää toisen maailmansodan. Saksasta ei tulekaan sotaisaa valtiota ja sen sijasta Neuvostoliitto kehittyy suurvallaksi ja valloittaa Kiinan sekä aloittaa hyökkäyksen Eurooppaan. Pelattaessa Red Alertia liittoutuneiden puolella Neuvostoliitto häviää sodan ja sen johtoon asetetaan nukkehallitsija, Alexander Romanov.
Noin kaksikymmentä vuotta Red Alertin tapahtumien jälkeen Yhdysvallat herää kuitenkin neuvostojoukkojen massiiviseen hyökkäykseen, joka on seurausta tiedustelun epäonnistumisesta. Syynä epäonnistumiseen on Yuri, joka on manipuloinut mielenhallintateknologiallaan liittoutuneiden vakoojia. Tarinan loppu riippuu siitä, kummalle puolelle pelaaja asettuu. Liittoutuneiden kampanja on kuitenkin kaanon, koska lisäosa Command & Conquer: Yuri's Revenge jatkaa siitä, mihin tarina jää liittoutuneiden kampanjan loputtua.
Tarina > Liittoutuneiden kampanja

Neuvostoliiton invaasio yllättää Yhdysvaltojen armeijan täysin. Ydinaseiden käyttö vastaiskussa epäonnistuu, koska Yuri hallitsee puolustusvoimien kriittisten henkilöiden mieliä; ohjukset räjähtävät siiloihinsa. Puna-armeija ottaa tunneissa haltuunsa USA:n itä-rannikon. Vastauksena Yhdysvaltain presidentti perustaa hätäryhmän vastaamaan uhkaan kenraali Carvillen johdolla.
Yhdysvallat onnistuu pelaajan avulla vapauttamaan New Yorkin kaupungin ja useita tärkeitä lentotukikohtia Luoteis-USA:ssa. Neuvostoliitto saa kuitenkin presidentin mielen haltuunsa uudella Psychic Beaconilla. Iskuryhmä lähetetään tuhoamaan tätä Washington D.C.:ssä ja se onnistuu tehtävässään. Toinen samanlainen, mutta isompi versio on kuitenkin Chicagossa; Käynnistyessään se voisi hallita koko mantereen mieliä. Tämäkin onnistutaan tuhoamaan, mutta vastauksena Neuvostoliitto tuhoaa Chicagon ydinpommilla. Tämä saa Euroopan johtajien huomion. Ranska, Saksa ja Yhdistynyt kuningaskunta lupaavat apunsa, jos USA tuhoaa Neuvostoliiton Ydinohjuslaukaisupaikan Puolassa joka joutunut  on Saksan ja Neuvostoliiton rajamaaksi. Näin tapahtuu ja Euroopan avulla USA alkaa vapauttaa suuria alueita Neuvostoliiton hallinnasta.
Liittoutuneet haluavat lopettaa sodan nopeasti ja lähettävät joukkoja Albert Einsteinin Cronosphere-tutkimuslaboratorion luokse Saksaan. Einstein saa tutkimuksensa valmiiksi ja Cronosphere pystytetään Floridaan. Sieltä iskuryhmä teleportataan Moskovaan, jossa liittoutuneet tuhoavat Kremlin puolustukset ja pidättävät Romanovin, sota on ohi.
Tarina > Neuvostoliiton kampanja

Tarina alkaa, kun pelaaja itse on tiedotustilaisuudessa itse Romanovin taholta. Sen jälkeen neuvostojoukot aloittavat invaasion niin Washington DC:hen, Floridaan kuin New Yorkiinkin. Voittoisten hyökkäysten takia Amerikkalaiset alkavat perääntyä useilla rintamilla. Huolestuneina tilanteesta Saksa ja Ranska lähettävät joukkoja Puolan rajalle auttamaan Yhdysvaltoja. Ranskan ollessa kiireinen Neuvostoliitto ottaa Pariisin haltuunsa. Tämän ja muiden tärkeiden voittojen avulla Eurooppa on pian pikemminkin avun tarpeessa kuin sitä antamassa.
Samaan aikaan, Romanovin pääneuvonantaja Yuri saa koko ajan enemmän valtaa, pian hänelle annetaan armeijan ylipäällikkyys. Jotkut neuvostokenraalit alkavat kapinoida tätä vastaan, ja kenraali Vladimir matkustaa Washingtoniin aikoen pettää Yurin. Kuitenkin, Neuvostoliiton iskuryhmät saavat kenraalin ja Yhdysvaltojen presidentin haltuunsa.
Paljastuu, että Yuri onkin oikeasti petturi ja syttyy sisällissota Yurin ja Neuvostoliitolle lojaalien joukkojen kesken. Päänäyttämö on Moskova, jossa petturi Yuri oleskelee. Neuvostojoukot hyökkäävät armottomasti hänen tukikohtaansa ja Yurin uskotaan kuolleen hyökkäyksessä, Puna-armeija on taas yhtenäinen. Lopuksi liittoutuneiden viimeinen toivo, tutkimusasema Alaskassa, tuhotaan. Neuvostoliitosta tulee maailman ainoa supervalta.
Yksiköt ja rakennukset

Vaikka eri puolet eroavat toisistaan, perusrakennukset ja joukkoyksiköt ovat kuitenkin samat. Vaikka rakennukset toimivat samalla tavalla, niistä ei saa samoja yksiköitä ja esimerkiksi niiden sähkönkulutus voi olla erilainen. Siinä missä liittoutuneet luottavat prisma- ja patriot-teknologiaan, neuvostojoukot käyttävät tesla- ja flak-tekniikkaa. Neuvostojoukkojen kaikki tankit ovat kestäviä ja korjaantuvat itsestään ajan kanssa, mutta ovat selvästi liittoutuneiden tankkeja hitaampia.
Yksiköt ja rakennukset > Yhteiset yksiköt

Amphibious Transport = Ilmatyynyalus, jolla voit kuljettaa joukkoja niin maalla kuin vedessäkin.
Attack Dog = Taistelukoira on tehokas jalkaväkeä vastaan sekä huomaa vastustajien vakoojat.
Barracks = Kasarmista saat jalkaväkeä.
Battle Lab = Laboratoriossa kehitetään uusia yksiköitä ja rakennuksia, jotka saat käyttöösi.
Construction Yard = Tukikohta mahdollistaa rakennusten rakentamisen. Voit pystyttää tukikohdan MCV:stä (Mobile Construction Vehicle).
Engineer = Insinöörillä voit korjata vahingoittuneita rakennuksiasi, talojasi tai siltoja sekä kaapata neutraaleja tai vastustajan rakennuksia.
Fortress Walls = Valli estää vastustajien joukkojen etenemisen, ellei sitä tuhota.
MCV = Tukikohta-autosta voit perustaa toisen tukikohdan haluamaasi paikkaan.
Naval Shipyard = Telakalla valmistetaan laivoja ja sukellusveneitä.
Ore Refinery = Malminjalostamoon viedään kaivureidesi malmit, jossa ne muuttuvat rahaksi.
Service Depot = Korjausvarikolla korjataan vahingoittuneita ajoneuvoja.
Tesla Reactor/Power Plant = Voimalaitos tuottaa sähköä tukikohtasi rakennuksille.
War Factory = Tankkitehtaasta saat panssariajoneuvoja.
Yksiköt ja rakennukset > Liittoutuneiden yksiköt

Aegis Cruiser
Power Plant, Air Force Command HQ, Ore Purifier
Spy Satellite Uplink, Pill-Box, Prism Tower, Patriot Missile System, Gap Generator
High Tech yksiköt: Prism Tank, Mirage Tank.
Chronosphere - Asettaa maksimissaan 9 yksikköä pysähtyneeseen aikaan, jolloin ne voivat liikkua paikasta toiseen silmänräpäyksessä.
Weather Control Device - Laite kykenee hallitsemaan pilvien liikkeitä ja siten muodostaa tuhoisan salamamyrskyn.
Yksiköt ja rakennukset > Neuvostojoukkojen yksiköt

Conscript, jalkaväen perusyksikkö.
Apocalypse tank
Flak-yksiköt: Flak trooper, Flak track, Sea Scorpion ja Flak cannon
Kirov airship
Sentry Gun, Tesla Coil, Psychic Sensor
Tesla Reactor, Radar Tower, Nuclear Reactor, Cloning Vats
Superaseet
Iron Curtain - Tämän avulla voit tehdä ryhmästä panssariajoneuvoja (max. 9) kuolemattomia 30 sekunnin ajaksi.
Nuclear Missile Silo - Ydinohjussiiloon valmistetaan ohjus, jonka jälkisäteily tappaa kaikki läheiset jalkaväkiyksiköt.
Erikoisyksiköt

Liittoutuneet
USA - Airborne - Ilmaiset laskuvarjojoukot rakennettuasi tutka- ja lentoaseman
Ranska - Grand Cannon - Jättimäinen puolustustykki, jonka kantama on hyvin laaja
Iso-Britannia - Sniper - Tarkka-ampuja, joka ampuu jalkaväen kaukaa
Korea - Black Eagle - Normaalia lentokonetta kestävämpi, tehokkaampi ja nopeampi hävittäjä
Saksa - Tank Destroyer - Tankki, joka tuhoaa panssariajoneuvot todella tehokkaasti
Neuvostojoukot
Venäjä - Tesla Tank - Tankki, joka tuhoaa vastustajat voimakkaalla teslaiskulla
Kuuba - Kuban Terrorist - Itsemurhapommittaja, tekee paljon vahinkoa rakennuksiin.
Libya - Demolition Truck - Pienellä ydinräjähteellä lastattu itsemurha-auto
Irak - Desolator - Säteilyä erittävä yksikkö, joka voi myrkyttää maaperän säteilyllä ja tappaa jalkaväen tehokkaasti.
Pelattavuus

Peli sisältää kampanjan molemmille puolille. Kampanja alkaa tilanteesta, jossa Neuvostojoukot aloittavat massiivisen hyökkäyksen USA:n maaperälle, niin ilmasta maasta kuin mereltä. Liittoutuneiden kampanjassa tehtäväsi on vastata hyökkäykseen ja johtaa Yhdysvaltojen johtama liittouma voittoon. Neuvostojoukkojen kenraalina tavoitteesi on päinvastainen. Molemmille puolille on yhteensä 12 eri tehtävää.
Skirmish-tilassa voit mitellä taitojasi tietokoneohjattavia pelaajia vastaan. Voit valita vaikeustasot, taistelutantereen, aloitusrahat sekä paljon muuta.
Myös Internet-pelaaminen toisia pelaajia vastaan on mahdollista. Myös LANissa voi pelata. Internet- ja LAN peleissä voi olla mukana myös tietokoneen ohjaamia osapuolia. Verkkopelimoodi on rakennettu IPX-protokollan varaan.
Pelille on julkaistu lisäosa Command & Conquer: Yuri's Revenge, joka jatkaa tarinaa siihen, mihin se jää pelattuasi läpi liittoutuneiden kampanjan. Lisäosa tarjoaa myös uuden puolen, Yurin.
Aiheesta muualla

Command & Conquer: Red Alert 2 MobyGamesissa (englanniksi)
Command & Conquer: Red Alert 2 Wikiquotes sivustolla (englanniksi)
-pelisarja
| --- | --- |
Command & Conquer -pelit:   Tiberian Dawn The Covert Operations  Gold  Tiberian Sun Firestorm  Renegade  3: Tiberium Wars Kane's Wrath  4: Tiberian Twilight  Tiberium Alliances 
Red Alert -pelit:   Red Alert Counterstrike  Aftermath  Red Alert 2 Yuri's Revenge  Red Alert 3 Uprising  Red Alert (iOS) 
Generals -pelit:   Generals (Zero Hour)  Command & Conquer (2013) 
Muuta:   Command & Conquer -pelisarjan ryhmäkunnat  Command & Conquer Remastered Collection  Kane  Renegade X  Tiberium
Armin Bauer

Armin Bauer (s. 15. heinäkuuta 1990 Bolzano, Italia) on italialainen yhdistetyn hiihtäjä.
Bauer osallistui ensimmäiseen yhdistetyn maailmancupin osakilpailuunsa marraskuussa 2008 Kuusamossa. Hänen paras sijoituksensa maailmancupissa on kahdeksas sija normaalimäen Gundersen-kilpailussa Tšaikovskissa tammikuussa 2014. Vancouverin olympialaisissa 2010 Bauer sijoittui parhaimmillaan suurmäen Gundersen-kilpailussa 21:nneksi.  Sotšissa 2014 hän oli normaalimäen Gundersen-kilpailussa 14:s. MM-kilpailuissa Bauerin paras saavutus on 22:s tila normaalimäen Gundersen-kilpailussa Val di Fiemmen MM-kilpailuissa 2013 ja joukkuekilpailun neljäs sija Falunissa 2015. Lisäksi Bauer on osallistunut Liberecin MM-kilpailuihin 2009 ja Oslon MM-kilpailuihin 2011.
Arusha

| Arusha |
| --- | --- |

 Arusha
 Koordinaatit: 3°22′S, 36°44′E 
Valtio:  Tansania
Alue:  Arushan alue
Pinta-ala:  
 – Kokonaispinta-ala:  267 km²
Väkiluku (2012):  416 442
 – Väestötiheys:  1560 as./km²
 
 www.arusha.go.tz 
Infobox OKVirheellinen NIMI-arvo: 
Arusha on Tansanian Arushan alueen pääkaupunki, joka sijaitsee maan pohjoisosassa. Kaupunki sijaitsee Itä-Afrikan hautavajoaman ylängöllä Serengetin, Ngorongoron kraatterin ja Kilimanjaron vuoren luonnonpuistojen keskellä. Vuonna 2012 kaupungissa asui 416 442 asukasta.
Kaupungissa on solmittu monia merkittäviä sopimuksia. Tansanian itsenäisyyden myöntävät asiakirjat allekirjoitettiin kaupungissa vuonna 1961. Vuonna 1993 kaupungissa solmittiin Arushan rauhansopimus Ruandan hallituksen ja RPF kapinallisliikkeen kanssa tarkoituksena lopettaa Ruandan sisällissota. Kaupungissa toimi vuoteen 2015 asti YK:n Ruandan kansanmurhaa tutkiva kansainvälinen sotarikostuomioistuin, Ruanda-tuomioistuin.
Kulttuuri ja urheilu > Jalkapallo

Tansanian ylimmässä jalkapallosarjassa, Vodacom Premium Leaguessa, Arushaa edustaa joukkue JKT Oljoro.
Aiheesta muualla

Kuvia tai muita tiedostoja aiheesta Arusha Wikimedia Commonsissa
Arashiyama

Arashiyama kuvan keskellä, etualalla Togetsun silta
Arashiyaman alue vuoden 1987 ilmakuvassa
Arashiyama (jap. 嵐山, ’myrskyvuori’) on 381 metriä korkea vuori Japanissa Kioton kaupungin länsireunalla ja Katsurajoen etelärannalla. Nimi viittaa yhden vuorenhuipun sijaan myös koko joen eteläpuoliseen vuoristoalueeseen sekä laajemmassa merkityksessä vuorta ympäröivään kaupunginosaan, joka on suosittu turistikohde. Arashiyaman seutuun voidaan laskea kuuluvaksi Saganon kaupunginosa Ukyōn suuralueella sekä Katsurajoen eteläpuolinen alue Nishikyōn suuralueella. Nimen Arashiyama kirjoittamiseen käytetyt kirjoitusmerkit voidaan lukea myös Ranzan.
Arashiyaman seutu on jo vanhastaan tunnettu luonnonkauniina alueena, jossa vuodenaikojen vaihtelu korostuu. Yläluokan huvittelupaikka Arashiyamasta tuli Heian-kaudella, kun sinne tultiin katsomaan ruskaa. Keväällä alueelle houkuttelevat turisteja kirsikankukat. Aikojen saatossa alueelle on perustettu lukuisia buddhalaisia temppeleitä.
Arashiyama on suojeltu valtion muinaisjäännöksenä ja maisemakohteena vuonna 1927.